open-index/open-wikipedia-markdown huggingface dataset:
HMS Warrior (1905)

**HMS Warrior** oli Britannian kuninkaallisen laivaston Warrior-luokan panssariristeilijä.

## Valmistus

Alus tilattiin Pembroken telakalta, missä köli laskettiin 5. marraskuuta 1903. Alus laskettiin vesille 1905 ja valmistui 12. joulukuuta 1906.

## Palvelus
Palvelukseen otettaessa alus liitettiin Kotilaivastoon, kunnes se siirrettiin 1913 Välimeren laivastoon. Alus otti osaa Saksan keisarikunnan laivaston risteilijöiden *[[SMS Goeben]]in* ja *[[SMS Breslau]]n* etsimiseen Välimereltä.

Joulukuussa 1914 alus liitettiin Suureen laivastoon (). Alus kuului Skagerrakin taistelussa kontra-amiraali Sir Robert Keith Arbuthnotin komentamaan 1. risteilijäviirikköön, jonka neljästä aluksesta kolme upposi. Alukseen osui taistelun aikana Saksan keisarikunnan laivaston taisteluristeilijöiden tykkien kranaatteja sen pyrkiessä taisteluun risteilijöiden kanssa. Alus kärsi vakavia vaurioita muun muassa konehuone tuhoutui ja täyttyi vedellä.

Vesilentokoneiden emälaiva ''HMS Engadine'' otti aluksen hinaukseen. Uppoava alus jouduttiin kuitenkin hylkäämään ja touvi irrotettiin, kun *Engadine* oli pelastanut *Warriorilta* elossa olleet 743 miehistönjäsentä. 

## Lähteet
*
*

### Viitteet
Eläinten seksuaalisuus

**Seksuaalinen käyttäytyminen eläimillä** erotuksena ihmisestä ilmenee monissa eri muodoissa jopa saman lajin sisällä. Vaikka seksuaalisuus eläimillä toisin kuin ihmisen seksuaalisuudessa onkin yleensä automaattista ja pääosin synnynnäisesti ohjautuvaa, seksuaalisen halun tyydyttäminen tuottaa eläimelle nautintoa.

Eläimillä sukupuolista käyttäytymistä esiintyy ennen kaikkea silloin kun hedelmöitys on mahdollista, ja eläinten kosiskelu- ja parittelutoiminnot ovat vaistonvaraisia ja kiinteästi lajisidonnaisia. Ihmisen lisäksi lähin ihmisen sukulainen bonobo sekä delfiini harrastavat seksiä sen nautinnollisuuden vuoksi. Myös homoseksuaalista käyttäytymistä on havaittu 1&nbsp;500 eri eläinlajin keskuudessa, ja moni laji kykenee masturboimaan ja käyttämään masturbointiin erilaisia apuvälineitä.

Monilla eläinlajeilla on erityisiä aikoja, jolloin ne parittelevat. Tätä kutsutaan kiimaksi. Kiima voi olla eläimillä vuosittain (esim. sudet ja koirat kaksi kertaa vuodessa) tai useammin (esim. hevoset). Näinä aikoina naaraat ovat eniten halukkaita parittelemaan urosten kanssa.

## Lähteet

## Kirjallisuutta
* 
* 
*
Natacha Gachnang

**Natacha Gachnang** (s. 27. lokakuuta 1987 Vevey) on sveitsiläinen autourheilija. Hän on Formula 1 -kuljettaja Sébastien Buemin serkku.

## Ura
17. joulukuuta 2008 ilmoitettiin että hänestä tulisi Formula 2-luokan ensimmäinen naiskuljettaja. Kaudella 2009 hänen sijoitus sarjassa oli 23. pistesaldon ollessa 2 pistettä. 

Kaudeksi 2010 hän siirtyi Cyndie Allemannin tallikaveriksi Matech Conceptsille GT1 World Championship-sarjaan. Ensimmäisen osakilpailun aika-ajoissa hän ajoi pahan kolarin ja mursi oikean sääriluunsa. Hän teki paluun kilpailuihin Le Mansin 24 tunnin ajossa, missä heidän tallinsa kolmanneksi kuskiksi liittyi Rahel Frey. Tämä oli ensimmäinen kerta vuoden 1991 jälkeen kun kilpailussa oli mukana pelkkiä naiskuskeja sisältävä talli.

## A1 Grand Prix -tulokset

## Lähteet

## Aiheesta muualla

*Viralliset kotisivut
Suursarjan kausi 1937

Pesäpallon SM-sarja 1937, 16. SM-sarja kausi, oli kerrassaan mielenkiintoinen. Itälohkossa positiivisesti yllätti pohjoiskarjalaisseura Pankakoski, jonka hurmos katkesi vasta Kotkalle ja Kuusankoskelle kärsittyihin murskatappioihin sarjan syyspuolella.
Länsilohkossa puolestaan kahdeksan pelikierroksen jälkeen kaikki joukkueet olivat tasapisteissä ja niinpä sekä loppuottelija että sarjasta putoajat ratkaistiin aivan viimeisissä peleissä. Edellisvuoden tähdenlento, Hämeenlinna, sai kohtalokseen pudota Suursarjasta.
Mestariksi pelasi toisen kerran historiassaan Kuusankoski.

## Suursarja

### Itälohko

### Länsilohko

Uuteen Välisarjaan putosivat Kiri, Lahti, Tampere ja Hämeenlinna. B-sarjasta nousivat Katajanokan Haukat (B-mestari), Myllykosken Kilpaveikot, Enson Kisailijat ja Vimpelin suojeluskunta.

## Loppuottelu

## Lähteet

* http://www.pesis.fi/@Bin/352414/msu1937.txt 
* http://www.mrasilainen.com/
HMS Black Prince (1904)

**HMS Black Prince** oli Britannian kuninkaallisen laivaston Duke of Edinburgh -luokan panssariristeilijä.

## Valmistus

Alus tilattiin osana vuosien 1902-1903 laivasto-ohjelmaa Lontoosta Thames Ironworks and Shipbuilding Companyltä Blackwallista, missä köli laskettiin 3. kesäkuuta 1903. Alus laskettiin vesille 8. marraskuuta 1904 ja otettiin palvelukseen 17. maaliskuuta 1906.

## Palvelus
*Black Prince* päällikkönään Frederick Dundas Gilpin-Brown kuului kontra-amiraali Ernest Charles Thomas Troubridgen komentamaan Välimeren laivaston 1. risteilijäviirikköön kolmen muun risteilijän kanssa. Alus otti osaa Saksan keisarikunnan laivaston *[[SMS Goeben]]in* ja *[[SMS Breslau]]n* etsintään Välimereltä.

Tammikuussa 1915 aluksen päälliköksi määrättiin James Douglas Dick, jota seurasi Thomas Parry Bonham. Alus kuului Skagerrakin taistelussa kovia kokevaan kontra-amiraali Sir Robert Keith Arbutnotin 1. risteilijäviirikköön, jonka neljästä aluksesta kolme upposi. Aluksen uppoamisen yksityiskohdat jäivät sodan aikana epäselviksi, mutta sodan jälkeen tutkittaessa Saksan laivaston sotapäiväkirjoja asia on selvinnyt. Taistelussa *Black Prince* kadotti yhteyden viirikkönsä aluksiin, minkä vuoksi se lähetti radioviestin kello 08.48, missä se ilmoitti sukellusvenehavainnosta. Viestin johdosta pidettiin varmana aluksen joutuneen sukellusveneen uhriksi. Saksalaisten lähteiden mukaan alus joutui lähelle raskaita saksalaisia yksiköitä, jotka avasivat tulen lähietäisyydeltä tuhoten aluksen. Alus upposi 15 minuutissa.

## Lähteet
*
*

### Viitteet
Grankulla IFK Hockey

**Grankulla IFK Hockey** on Kauniaisista kotoisin oleva vuonna 1947 perustettu jääkiekkoseura, jonka edustusmiehistö pelaa Suomen Jääkiekkoliiton Miesten II-divisioonassa. GrIFK:n kilpajuniorijoukkueet pelaavat valtakunnallisessa junioreiden SM- tai Mestis sarjatasoilla. GrIFK on HIFK:n yhteistyöseura, seuroilla on yhteinen pelaajapolku U15-ikäluokasta eteenpäin. Grankulla IFK on pelikaudella 2022–23 Suomen kymmenenneksi suurin jääkiekkoseura 808:llä pelipassilla. 

## Historia

Vuonna 1947 jääkiekkoa pelattiin Kauniaisten Oravien nimellä piirisarjaa ulkokentällä. Jo aikaisessa vaiheessa Oravat sulautuivat mukaan Kauniaisten lippulaivaan IFK:hon.

Saharan tekojää oli vahva panostus Kauniaisten kaupungilta pelaamisolosuhteiden parantamiseen. Jääkiekkoliiton nimettyä sarjat divisiooniksi 70-luvulla, on edustusjoukkue pelannut enimmäkseen II-divisioonassa. Jäähalliaikaan päästiin siirtymään 1986 ja silloin luotiin myös GrIFK:n nykyisen toiminnan perusta. Jäähallibuumin siivittämänä kaudella 1990–91 nähtiin joukkue myös I-divisioonassa.

## Tunnettuja pelaajia
### Kasvatit ammattilaissarjoissa

*Toni Alasaarela
*Toni Dahlman
*Tom Grönblom
*Niklas Hagman
*Niilo Harju
*Oliver Holttinen
*Niko Hovinen
*Olli Iisakka
*Kalle Kossila
*Kaapo Kähkönen
*Jani Lajunen

*Alex Levänen
*Sebastian Moberg
*Antton Mönkäre
*Daniel Mäkiaho
*Daniel Salonen
*Kasper Soini
*Toni Söderholm
*Emma Terho
*Veeti Vainio
*Joona Voutilainen

### GrIFK Hall of Fame

#### GrIFK:ssa NHL-varaushetkellä pelanneet
*Jukka Suomalainen

#### A-maajoukkuekapteenit
*Toni Söderholm
*Emma Terho (os. Laaksonen)
*Niklas Hagman

#### Maailmanmestarit
*Jani Lajunen
*Niko Hovinen
*Riku Koivunen (huoltaja)

## Lähteet
AC3Filter

**AC3Filter** on avoimeen lähdekoodiin perustuva Dolby Digital -purkaja, jonka avulla voi katsella esim. AC3-äänillä varustettuja DivX-elokuvia. Suodattimen asennuksen jälkeen kaikki DirectShow-rajapintaa käyttävät video-ohjelmat, kuten Windowsin oma Media Player, osaavat toistaa AC3/Dolby Digital -äänet oikein. Suodatin tukee lisäksi myös ProLogicII -ääniä.

## Lähteet

## Aiheesta muualla
* Virallinen sivusto
* AC3Filter keskustelupalsta
That Was the Week That Was

**That Was the Week That Was** on brittiläinen satiirinen viihdeohjelma, jota BBC esitti 1962&ndash;1963. Se oli ensimmäinen ohjelma lajityypissään kotimaassaan. BBC oli hyllyttämässä sarjaa pilottijakson jälkeen, mutta tieto siitä, että ITV:lle ohjelmia tekevä Associated-Rediffusion oli suunnittelemassa vastaavaa ohjelmaa, sai BBC:n muuttamaan mielensä.

Useimmat sarjan tekijöistä olivat ensikertalaisia televisiossa, ja ainoastaan ohjelman juontajalla David Frostilla ja yhtenä esiintyjänä olleella, *[[Private Eye]]* -lehden perustajalla, William Rushtonilla oli aikaisempia yhteyksiä satiiriin. Sarjalla oli useita käsikirjoittajia, joiden joukossa olivat muun muassa Keith Waterhouse ja tuolloinen Työväenpuolueen parlamenttiedustaja Gerald Kaufman.

Alkuvaiheessa satiirin kohteiksi joutuivat muun muassa pääministeri Harold Macmillan, sisäministeri Henry Brooke ja Britannian kansainvälisen aseman heikkeneminen. Erityisen ristiriitaisena pidettiin "kuluttajien uskonto-opasta", jossa eri uskontojen etuja vertailtiin Which?-kuluttajavalistuslehden tyyliin.

Ministeri Edward Heath sanoi ohjelman merkitsevän "kunnioituksen kuolemaa". Macmillan taas piti parempana olla pilkan kohteena kuin jäädä kokonaan ilman huomiota, eikä siksi lähtenyt vastatoimiin BBC:tä vastaan. BBC kuitenkin lakkautti sarjan paineen alaisena vuoden 1963 lopussa, virallisena syynä lähestyvät parlamenttivaalit.

## Lähteet

## Aiheesta muualla
*The Museum of Broadcast Communications: That Was the Week That Was
Latuskamonarkit

**Latuskamonarkit** (Machaerirhynchidae) on Australaasiassa elävä varpuslintuheimo. Heimon taksonomia on osittain epäselvä, sillä osa tutkijoista sijoittaa sen monarkkien (Monarchidae) heimoon.

Latuskamonarkit ovat pienikokoisia hyönteissyöjiä, joiden nokka on leveä ja sopeutunut lentävien hyönteisten sieppaamiseen. Niitä tavataan Australian pohjoisosissa, Papua-Uudessa-Guineassa ja Indonesian itäisessä saaristossa.

Heimossa on vain yksi suku, jossa on kaksi lajia:
* Pikkulatuskamonarkki, *Machaerirhynchus flaviventer*
* Isolatuskamonarkki, *Machaerirhynchus nigripectus*

## Lähteet

## Aiheesta muualla
* Creagrus
Suursarjan kausi 1938

**[[Pesäpallon Suursarja]] 1938** oli SM-sarjan 17. kausi. Helsingin Pallonlyöjät voitti mestaruuden. Putoamisesta käytiin molemmissa lohkoissa kireä kamppailu. Viipurilaisen pesäpalloilun lippulaiva, VPL putosi sarjasta ja samalla seura lopetti pesäpallotoimintansa jättäen osallistumatta 1939 Välisarjaan.

## Suursarja

### Itälohko

### Länsilohko

Sarjasta putosivat Viipurin Pallonlyöjät, Pankakoski, Katajanokan Haukat ja Vimpelin suojeluskunta. Vasta perustetun Välisarjan kautta Suursarjaan nousivat Tampereen Poliisi-Urheilijat, Viipurin Kisa-Veikot, Toijalan Pallo-Veikot ja Haminan Palloilijat.

## Loppuottelu

## Mestarijoukkue

* Ensio Vuorinen
* Osmo Kivi
* Ville Eskelinen
* Onni Vainio
* Eero Haukiala
* Martti Lentilä
* Sakari Vuorisalo
* Gustaf Hartala
* Olavi Helo
* Kaarle Pentti
* Neramo
* A. Heikkilä
* Linkomo
* Aalto

## Hopeajoukkue

* Kalervo Markkanen
* Osmo Leino
* Lasse Nyman
* Leo Hannula
* Eero Häkkinen
* Yrjö Perinne
* Ahti Hakalainen
* Ossi Leino
* Toivo Jokinen

## Lähteet

* http://www.pesis.fi/@Bin/352411/msu1938.txt 
* http://www.mrasilainen.com/
* http://www.mrasilainen.com/sarjat/1938/1938_j.htm
Päivikkikasvit

**Päivikkikasvit** eli **jääruohokasvit** (Aizoaceae, synonyymi Ficoidaceae, joskus myös Mesembryanthemaceae) on Caryophyllales-kaksisirkkaislahkoon kuuluva kasviheimo. Heimoon kuuluu 122 sukua ja noin 1&nbsp;100 lajia.

Lähes kaikki lajit (noin 96&nbsp;%) ovat kotoisin eteläisen Afrikan kuivista osista. Loput lajeista kasvavat Australiassa ja Tyynenmeren saarilla sekä Kaliforniassa ja Etelä-Amerikassa. Suurin osa lajeista on mehikasveja ja kuuluvat alaheimoihin Mesembryanthemoideae ja Ruschioideae. Jotkin lajit kasvavat lähes kokonaan maan alla, maan pinnalle näistä kohoavat vain läpikuultavat lehtien kärjet.

Päivikkikasvit ovat hyönteispölytteisiä, ja niiden kukat muistuttavat mykerökukkaisten kukintoja.

## Sukuja
* *[[päivikit|Aizoon]]* – päivikit
* *[[herttalehdet (päivikkikasvit)|Aptenia]]* – herttalehdet
* *[[keltapäivikit|Carpanthea]]* – keltapäivikit
* *[[mehipäivikit|Carpobrotus]]* – mehipäivikit
* *[[päivänkukat|Cleretum]]* – päivänkukat
* *[[mehilonkerot|Conicosia]]* – mehilonkerot
* *[[sorakit|Conophytum]]* – sorakit
* *[[piikkipäivikit|Delosperma]]* – piikkipäivikit
* *[[pulskapäivikit|Disphyma]]* – pulskapäivikit
* *[[päivänkukat|Dorotheanthus]]* – päivänkukat
* *[[jääruohot|Drosanthemum]]* – jääruohot
* *[[pikkupäivikit|Faucaria]]* – pikkupäivikit
* *[[kielikit|Glottiphyllum]]* – kielikit
* *[[pistepäivikit|Hereroa]]* – pistepäivikit
* *[[helopäivikit|Lampranthus]]* – helopäivikit
* *[[Lapidaria]]*
* *[[kivikukat|Lithops]]* – kivikukat
* *[[jääpäivikit|Mesembryanthemum]]* – jääpäivikit
* *[[aniliinisarvikit|Namaquanthus]]* – aniliinisarvikit
* *[[särmikit|Oscularia]]* – särmikit
* *[[Phyllobolus]]*
* *[[sepelikukat|Pleiospilos]]* – sepelikukat
* *[[tähtipäivikit|Sesuvium]]* – tähtipäivikit
* *[[somerkukat|Tanquana]]* – somerkukat
* *[[lamopinaatit|Tetragonia]]* – lamopinaatit
* *[[rokkopäivikit|Titanopsis]]* – rokkopäivikit

## Lähteet

## Aiheesta muualla
* Finto: Kassu – Kasvien suomenkieliset nimet: Aizoaceae
* Suomen Lajitietokeskus: Päivikkikasvit – Aizoaceae
* Florabase  Australia  (myös valokuvia)
Rastasviheltäjät

**Rastasviheltäjät** (*Colluricincla*) on Australaasiassa tavattava varpuslintusuku, jonka taksonomia on epäselvä. Osa tutkijoista sijoittaa sen omaksi heimokseen osa osaksi viheltäjiä. Sukuun kuuluu 5 lajia.

Rastasviheltäjät ovat rastaiden kokoisia, melko huonosti tunnettuja varpuslintuja. Ne elävät Australiassa, Papua-Uudessa-Guineassa ja Indonesiassa.

## Lajit
* Maarastasviheltäjä, *Colluricincla woodwardi*
* Nokiviheltäjä, *Colluricincla tenebrosa*
* Pikkurastasviheltäjä, *Colluricincla megarhyncha*
* Rastasviheltäjä, *Colluricincla harmonica*
* Viirurastasviheltäjä, *Colluricincla boweri*

## Lähteet
Alfa Romeo MiTo

**Alfa Romeo MiTo** on Alfa Romeon vuosina 2008–2019 valmistama pieni kolmiovinen hatchback. Sen nimi tulee kaupungeista Milano ja Torino; auto suunniteltiin Milanossa ja sitä valmistettiin Torinossa. Toisaalta *mito* on myös italian kielen sana, joka tarkoittaa suomeksi myyttiä.

Vuoden 2008 Euro NCAP -kolaritestistä MiTo sai tulokseksi täydet viisi tähteä.

MiTo ensiesiteltiin Milanossa kesäkuussa 2008, myöhemmin suurelle yleisölle Lontoon autonäyttelyssä. Malli perustuu samalle Fiatin ja General Motorsin yhteistyössä kehittämälle pohjalevylle kuin esimerkiksi Fiat Grande Punto. Muotoilussa on samoja piirteitä kuin Alfa Romeo 8C -urheiluautomallissa, ja korin ilmanvastuskerroin on 0,29. MiTon erikoisuus on auton vaihteenvalitsimen edessä sijaitseva DNA-kytkin, jonka avulla voi valita auton ajo-ohjelman kolmesta eri vaihtoehdosta (Dynamic, Normal ja All Weather). Valinta vaikuttaa muun muassa auton moottorin, vaihteiston, jousituksen, ohjausjärjestelmän ja ajonvakautusjärjestelmän toimintaan.

Bensiinimoottoreina olivat aluksi vapaasti hengittävä kahdeksanventtiilinen 1,4-litrainen (78/95&nbsp;hv) ja turboahdettu 16-venttiilinen 1,4-litrainen (155&nbsp;hv). Dieselmoottorit olivat 1,3 Multijet (90&nbsp;hv) ja 1,6 JTDm (120&nbsp;hv). 1,4-litraisesta turbomoottorista tuli hieman myöhemmin tarjolle myös 120-hevosvoimainen versio.

Vuonna 2009 esiteltiin uudet 1,4-litraiset MultiAir-moottorit, joissa on muuttuva venttiilien ajoitus. Vapaasti hengittävässä versiossa oli tehoa 105 hevosvoimaa ja turboahdetussa 135 hevosvoimaa. Molemmissa on start-stop-järjestelmä. Samaan aikaan vanhempi 120-hevosvoimainen moottori poistui valikoimasta. Hieman myöhemmin samana vuonna 1,3-litraista dieselmoottoria uudistettiin, jolloin sen teho nousi 95 hevosvoimaan. Myös siihen tuli start-stop-järjestelmä vakiovarusteeksi.

Frankfurtin autonäyttelyssä syksyllä 2009 esiteltiin urheilullinen MiTo Quadrifoglio Verde, jonka voimanlähteenä on turboahdettu 1,4-litrainen 170-hevosvoimainen MultiAir-moottori.

Frankfurtin autonäyttelyssä syyskuussa 2011 esiteltiin MiToon kaksisylinterinen TwinAir-moottori, jossa hyödynnetään myös MultiAir-teknologiaa. Polttoaineenkulutus pieneni noin kolmanneksella aiempaan 1,4-litraiseen moottoriin verrattuna.

Vuonna 2016 MiTo sai uuden takapuskurin ja etusäleikön sekä uudistuksia ajovalojen yksityiskohtiin. Muutoksilla pyrittiin muokkaamaan auton ulkonäköä Giulietta- ja Giulia-malleja vastaavaksi. 

## Moottorivaihtoehdot

Hakasulkeissa olevat arvot automaattivaihteistolla varustetuilla malleilla

## Lähteet

## Aiheesta muualla
Lahti (albumi)

**Lahti** on Dave Lindholmin ja Launeen K:n studioalbumi, joka julkaistiin 30. syyskuuta 2009. Se oli ilmestyessään Lindholmin ensimmäinen suomenkielinen uusia lauluja sisältävä sooloalbumi kahdeksaan vuoteen.

## Kappaleet
#
#
#
#
#
#
#
#
#
#
#
#

## Arvostelut
* Soundi: 

## Lähteet
Heino (albumi 2)

**Heino** on saksalaisen laulajan Heinon studioalbumi vuodelta 1971.

## Kappaleet
# Heute an Bord  
# Schwer mit den Schätzen des Orients beladen  
# Aloha Oe  
# In Junkers Kneipe  
# Ein armer Fischer bin ich zwar  
# Zu der Ponderosa reiten wir  
# Schwarzbraun ist die Haselnuß  
# Ich schieß den Hirsch  
# Waldeslust  
# Rosalie  
# Kehr ich einst zur Heimat wieder  
# Ade zur Guten Nacht 

## Lähteet
* Heinon virallinen diskografia
Honda Ape

**Honda Ape** on Honda Motor Companyn valmistama pienikokoinen moottoripyörä, josta on saatavilla kaksi versiota - 50-kuutioinen mopo BA-AC16 ja isommalla iskutilavuudella varustettu 100-kuutioinen sisarmalli BC-HC07. Ape on myynnissä pääasiassa Japanin kotimarkkinoilla, mutta sitä on viety joihinkin keskisen Euroopan maihin. Ape on osa Hondan 1960-luvulla aloittamaa, ihmisapinoiden mukaan nimettyä minimotojen sarjaa, johon kuuluvat lisäksi Honda Monkey ja Honda Gorilla.

## Honda Ape 50 tekniset tiedot

## Katso myös
*Honda Zoomer
*Honda Dax

## Lähteet

## Aiheesta muualla
*Valmistajan viralliset sivut
Mary Jo Catlett

**Mary Jo Catlett** (s. 2. syyskuuta 1938 Denver, Colorado, Yhdysvallat) on yhdysvaltalainen näyttelijä. Hän on näytellyt muun muassa roolissa taloudenhoitaja Pearl Gallagherinä tilannekomediassa *Diff'rent Strokes*.

## Ura
Catlett aloitti näyttelijänuransa teatterissa 1960-luvulla New Yorkissa. 1970-luvulla hän alkoi esiintyä pienissä rooleissa televisiosarjoissa, joita olivat muiden muassa *[[Kojak]]*, *M*A*S*H*, *[[Starsky ja Hutch]]* ja *The Dukes of Hazzard*. Vuonna 1982 hän alkoi esittää Pearl Gallagheriä *Diff'rent Strokesissa* ja esitti tätä sarjan loppuun saakka, vuoteen 1986.

1990-luvulla hän alkoi tehdä myös runsaasti äänirooleja animaatiosarjoihin, muun muassa rouva Pöhön roolin piirrossarjassa *[[Paavo Pesusieni]]*, jota hän esitti myös *[[Paavo Pesusieni – elokuva]]ssa*. Sivuääniä hän teki jo 1980-luvulla *[[Smurffit (animaatiosarja)|Smurffeihin]]* ja 2000-luvulla muun muassa *[[Kim Possible]]en* ja ''American Dad!:iin.

## Lähteet

## Aiheesta muualla

*
Die schönsten Volkslieder der Welt

**Die schönsten Volkslieder der Welt** on saksalaisen laulajan Heinon studioalbumi vuodelta 1972.

## Kappaleet
# 
#   
# 
# 
# 
#   
# 
# 
#  
# 
# 
# 
# 
# 

## Lähteet
* Heinon virallinen diskografia
Viheltäjät

**Viheltäjät** (Pachycephalidae) on Australaasiassa ja Kaakkois-Aasian tooppisissa osissa tavattava varpuslintuheimo. Ne ovat pieniä tai keskikokoisia varpuslintuja. Heimoon kuuluu 5 sukua ja 48 lajia.

## Suvut
* Isoviheltäjät, *Pseudorectes* (2 lajia)
* Kastanjaselkäviheltäjät, *Coracornis* (2 lajia)
* Rastasviheltäjät, *Colluricincla*, (5 lajia)
* Viheltäjät (suku), *Pachycephala* (38 lajia).

### Lajit, joilla on oma sukunsa
* Mustaisoviheltäjä *Melanorectes nigrescens*

## Lähteet
Snooker-kausi 2009–2010

Snookerin ammattilaiskausi **2009–2010** käynnistyi syyskuussa 2009. Ammattilaisten ranking-turnauksiin sijoitetaan ranking-listan 16 parasta pelaajaa suoraan 32 pelaajan kaavioon.

## Syksy 2009

Avausturnauksessa Kiinan Shanghaissa korkeimmalle nousi Ronnie O'Sullivan, joka voitti nuoren kiinalaislahjakkuuden Liang Wenbon finaalissa erin 10–5 . Wenbo ylsi uransa parhaaseen tulokseen, mutta 21-vuotias ei vielä kyennyt haastamaan O'Sullivania ranking-turnauksen finaalissa. Lokakuun *Grand Prix'ssä* australialainen Neil Robertson otti neljännen ranking-turnaustittelinsä voitettuaan finaalissa Kiinan Ding Junhuin selvästi 9–4 . Robertson jatkoi näin huikeaa tilastoaan, sillä hän ei ole hävinnyt ainuttakaan ranking-finaaliaan. Ding voitti syyskauden päättävän *[[UK Championship]]*-turnauksen 22-vuotiaana jo toisen kerran urallaan. Finaalissa kaatui hallitseva maailmanmestari John Higgins erin 10–8 . Finaalipaikastaan Higgins joutui taistelemaan yllättävän pitkään, sillä Ronnie O'Sullivan taisteli 1–8 tappioasemasta vielä tilanteeseen 8–8 ja ratkaisu tehtiin viimeisessä mahdollisessa erässä, jonka Higgins lopulta voitti .

## Kevät 2010

Vuoden 2010 aloitti uskomattomalla tavalla jälleen kerran *Masters*-turnauksen finaaliin ja voittoon yltänyt Mark Selby. Selby on hävinnyt kolmena vuonna vain yhden ottelun. Finaalissa oli toista kertaa peräkkäin samat miehet: Selby ja Ronnie O'Sullivan, joka vuotta aikaisemmin oli juhlinut Wembleyn finaalissa . Vuoden verran loistavassa kunnossa ollut ja kauden mittaan useamman semifinaalipaikan saavuttanut John Higgins pysäytti *Welsh Openin* finaalissa Ali Carterin voittoputken ja esti tätä uusimasta edellisvuotista turnausvoittoaan . Näin Higgins otti *Provisional Ranking* -listalla jo yli 9000 pisteen eron toisena olevaan O'Sullivaniin, jonka Higgins kaatoi tämän turnauksen semifinaalissa. Mark Williamsin pelitason palautuminen puolestaan ilmeni turnausvoittona neljän vuoden ja kauden kahden semifinaalitappion jälkeen viimeistään *China Openissa*, missä kotiyleisön edessä pelaava Ding kaatui erin 10–6 . Turnauksessa nähtiin myös ''maksimibreikki'' 147 pistettä kun nuori Neil Robertson nousi täydellisen lyöntisarjan ammattilaiskilpatasolla suorittaneiden pelaajien joukkoon . Robertsonista tuli myös kauden huipennuksessa yksi lajin maailmanmestareista ja hän on ensimmäinen australialainen, joka on tähän kyennyt. Finaalissa hävisi vaikeuksien jälkeen vahvan paluun tehnyt Graeme Dott erin 18–13 .

## Turnaukset
### Main tour





### Muita ammattilaisturnauksia





## Seuraavat kaudet
* Kausi 2010–2011

## Edelliset kaudet
* Kausi 2008–2009
* Kausi 2007–2008
* Kausi 2006–2007
* Kausi 2005–2006

## Ranking ''top 16''





## Lähteet

## Aiheesta muualla
* World Snooker
* Premier League Snooker 
* Championship League Snooker
Seemannsfreud – Seemannsleid

**Seemannsfreud – Seemannsleid** on saksalaisen laulajan Heinon studio-albumi vuodelta 1972.

## Kappaleet
### LP: 1
# Seemannsfreud – Seemannsleid  
# Was träumen Matrosen  
# Heute an Bord  
# Fernweh  
# Wenn die bunten Fahnen wehen  
# Schwer war der Abschied  
# Wir lieben die Stürme  
# La Paloma  
# Zwei weiße Möwen  
# Ein armer Fischer bin ich zwar  
# Fahr mich in die Ferne  
# Aloha Oe  
# Vaya con dios  
# Wir lagen vor Madagaskar

### LP: 2
# Capri-Fischer  
# Die Schlange von Loch Ness  
# Wo ist für mich ein Hafen  
# Schwer mit den Schätzen des Orients beladen  
# Seemannslos  
# 13 Mann und ein Kapitän  
# Sayonara  
# Auf jedem Schiff fährt das Heimweh mit  
# Ay, ay, ay, Paloma  
# Seemann, wo ist deine Heimat  
# Auf einem Seemannsgrab  
# Heute geht die Sehnsucht zu dir auf die Reise  
# Jedes Schiff hat einen Hafen  
# Dein Junge kommt wieder 
 
## Lähteet
* Heinon virallinen diskografia
Mitä maksaa ihmishenki?

**Mitä maksaa ihmishenki?** on Markku Myllykankaan ja Päivi Räsäsen vuonna 2006 ilmestynyt, Kirjapajan julkaisema keskustelukirja terveydenhuollon etiikasta. 

## Lähteet

* 

## Aiheesta muualla

* Kirjan tiedot Päivi Räsäsen kotisivulla .
Julian Simon

**Julian Simon** voi viitata seuraaviin henkilöihin:

* Julián Simón, espanjalainen ratamoottoripyöräilijä
* Julian Lincoln Simon, yhdysvaltalainen professori
The Link Alive

__NOTOC__
**The Link Alive** on ranskalaisen death metal -yhtye Gojiran ensimmäinen live-DVD. Tallenne kuvattiin 2003 yhtyeen esiintymiseltä Bordeauxissa, Ranskassa. Vuonna 2004 julkaistiin myös samat kappaleet sisältävä live-CD jota painettiin vain 500 kappaletta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Joe Duplantier – laulu, kitara
* Christian Andreu – kitara
* Jean-Michel Labadie – basso
* Mario Duplantier – rummut

## Arvostelut
* Imperiumi: 9-/10

## Lähteet

## Aiheesta muualla
* The Link Alive Discogsissa
*
Esko Kemi

**Esko Antero Kemi** (7. huhtikuuta 1939 Oulu – 19. huhtikuuta 2009 Oulu) oli suomalainen jalkapalloilija ja jääpalloilija.

Puolustajana pelannut Kemi edusti koko uransa Oulun Työväen Palloilijoita vuosina 1960–1971, jotka seura vietti pääasiassa Suomensarjassa. Mestaruussarjassa OTP pelasi vain kausilla 1966 ja 1971. Kaikkiaan Kemi pelasi noiden kahden kauden aikana 47 ottelua. Hänet valittiin oululaisen jalkapalloilun Hall of Fameen 2009.

Kemi pelasi maajoukkueessa vuosina 1962–1963 yhteensä kuusi A-maaottelua.

Kemin aikaisemmat seurat olivat Oulun Tarmo ja Koskelankylän Riento. Jääpalloa Kemi pelasi Tarmon ja OTP:n mestaruussarjajoukkueissa ja oli tässä lajissa mukana kuudessa A-maaottelussa ja yhdessä B-maaottelussa. Painissa Kemi kilpaili piirimestaruus-kisoissa alle 52 kg sarjassa. Vuonna 1971 seuran parhaana pelaajana palkittu Kemi sai SPL:n ja Oulun piirin hopeisen ansiomerkin.

Kemi oli ammatiltaan kenttämies. Hän harrasti hiihtoa ja luistelua. Kemin kotikunta oli Oulu.

## Lähteet
Bal Thackeray

**Balasaheb Keshav Thackeray** (; 23. tammikuuta 1926 – 17. marraskuuta 2012 Mumbai ) oli kiistelty äärioikeistopoliitikko Intian Maharashtrasta. Hän aloitti uransa sarjakuvataiteilijana, mutta perusti vuonna 1966 hindunationalistisen Shiv Sena -puolueen, joka on muun muassa lietsonut väkivaltaa muslimeja vastaan. Thackeray on maininnut ihailevansa Adolf Hitleriä. Hän oli ylpeä Tamilitiikereistä.

## Lähteet

## Aiheesta muualla
* BBC News: Profile: Bombay's militant voice
Rauno Kestilä

**Rauno Kalevi Kestilä** (9. marraskuuta 1940 Tampere – 17. toukokuuta 2025 Lahti) oli suomalainen jalkapalloilija.

Laitahyökkääjänä pelannut Kestilä edusti urallaan Tampereen Kisatovereita 1960–1961, Tampereen Palloilijoita 1962–1963 sekä Upon Palloa ja sen seuraajaa FC Kuusysiä 1964–1972. Parhaimmillaan hän ylsi SM-pronssille Tampereen Palloilijoissa 1962 ja A-nuorten mestariksi TKT:ssa 1958. Kaikkiaan Kestilä pelasi kymmenen kauden aikana 202 pääsarjatason ottelua, joissa hän teki 36 maalia. 

Kestilä pelasi maajoukkueessa vuonna 1964 yhden maaottelun, jossa hän teki myös maalin.

## Lähteet
Some Enchanted Evening

**Some Enchanted Evening** tarkoittaa seuraavia:

*Some Enchanted Evening (kappale), laulu musikaalista *[[South Pacific]]*
*Some Enchanted Evening (suom. ”Lapsenvahti”), *Simpsonit*-televisiosarjan 1. tuotantokauden jakso
*Some Enchanted Evening (Last of the Summer Wine), jakso televisiosarjasta *[[Last of the Summer Wine]]*.
*Some Enchanted Evening (Blue Öyster Cultin albumi)
*Some Enchanted Evening (Arthur Garfunkelin albumi)
Eero Kettunen (s. 1906)

**Eero Johannes Kettunen** (16. kesäkuuta 1906 – 3. heinäkuuta 1991) oli suomalainen jalkapalloilija ja jääpalloilija.

## Ura jalkapalloilijana

Hyökkääjänä pelannut Kettunen edusti suurimman osan urastaan Viipurin Susia 1924–1927, 1932–1939 ja 1943–1946. Lisäksi hän pelasi Viipurin Palloseurassa 1929–1931 ja Kotkan Palloseurassa 1940–1941. Hän voitti Susissa SM-pronssia kolmesti. Kaikkiaan Kettunen pelasi 12 kauden aikana 108 pääsarjatason ottelua, joissa hän teki 59 maalia. 

Kettunen pelasi maajoukkueessa vuonna 1930 yhden maaottelun.

### Saavutukset
* SM-pronssia 1933, 1937 ja 1944.

## Ura jääpalloilijana

Eero Kettusen toinen pääurheilulaji oli jääpallo. Kuten jalkapallossa, Kettunen pelasi jääpallossa vuoteen 1927 asti Susissa. Vuosina 1929-1932 hän edusti uutta viipurilaisseura Viipurin Palloseuraa (ViPS), jossa hän oli voittamassa ainoaan Suomen mestaruutensa kaudella 1931 ja pronssia 1932. Sen jälkeen hän siirtyi Susien riveihin, jota edusti aina sotavuosien jälkeiseen aikaan. Sotien jälkeen Kettunen edusti vielä Lappeenrannan Urheilu-Miehiä (LUM) aina vuoteen 1947.

Kettunen pelasi jääpallon pääsarjaa 10 kautta seuroinaan Sudet, ViPS ja LUM. Kaikkiaan hän pelasi 25 ottelua ja teki 14 maalia.

Eero Kettunen pelasi keskushyökkääjänä Ruotsi vastaan keväällä 1930, jossa hän teki yhden maalin. Lisäksi hän pelasi yhden B-maaottelun.

### Saavutukset
* Suomen mestaruus 1931 ViPS:n riveissä,
* 2 SM-pronssia 1932 ViPS:n riveissä, 1936 Susien riveissä

## Urheilu-uran jälkeinen aika
Aktiiviuransa jälkeen Kettunen toimi Palloliiton liittohallituksessa 1944-1955 sekä jää- ja jalkapallovaliokunnissa. Hän toimi myös jääpallotuomarina. Kettunen johti Suomen jalkapallojoukkuetta Helsingin vuoden 1952 olympialaisissa.

## Lähteet
Eino Kilpi (jalkapalloilija)

**Eino Ilmari "Kiki" Kilpi** (23. lokakuuta 1910 Helsinki – 27. marraskuuta 1977 Helsinki) oli suomalainen jalkapalloilija.

Tukimiehenä pelannut Kilpi edusti urallaan Helsingin Palloseuraa vuosina 1932–1933 ja 1936–1949. Hän voitti seurassa Suomen mestaruuden 1932. Kaikkiaan Kilpi pelasi 13 kauden aikana 118 pääsarjatason ottelua, joissa hän teki 12 maalia.

Kilpi pelasi maajoukkueessa vuonna 1937 kaksi maaottelua.

## Lähteet
Lassi Virtanen

**Lassi Allan Virtanen** (s. 18. maaliskuuta 1955 Viiala) on suomalainen oopperalaulaja (tenori).

Lassi Virtanen opiskeli laulua Oulun konservatoriossa Esko Jurvelinin oppilaana. Lisäksi hän on opiskellut Galina Polivanovan, Herbert Brauerin, Dorothy Irvingin ja Gerhard Kahryn johdolla.

Virtanen on ollut kiinnitettynä Suomen Kansallisoopperan solistikuntaan vuodesta 1990 lähtien. Siellä hän on laulanut kymmeniä solistitehtäviä, muun muassa Charles Gounod’n *[[Faust (ooppera)|Faustin]]* nimiroolin, Nemorinon Gaetano Donizettin oopperassa *[[Lemmenjuoma]]* ja Leevi Madetojan *[[Pohjalaisia (ooppera)|Pohjalaisia]]*-oopperan Antin. Virtanen on laulanut useissa kantaesityksissä, kuten Aulis Sallisen *Kullervo* ja *Kuningas Lear*, Einojuhani Rautavaaran *Rasputin* ja Kalevi Ahon *Hyönteiselämää*.

Lassi Virtanen on vieraillut 15 eri roolissa Savonlinnan oopperajuhlilla. Lisäksi hän on laulanut solistina suomalaisissa maakuntaoopperoissa ja ulkomailla.

## Levytyksiä

*Sallinen: Palatsi (DVD), 1995
*Rautavaara: Tietäjien lahja (DVD), 1997
*Tikka: Luther (DVD), 2003
*Rautavaara: Aleksis Kivi, 2003
*Launis: Aslak Hetta, 2004
*Kortekangas: Messenius ja Lucia, 2005 

## Lähteet
Chester (täsmennyssivu)

**Chester** voi tarkoittaa seuraavia:

;Paikkoja:
* Chester, kaupunki Luoteis-Englannissa
* Chester, kaupunki Nova Scotiassa Kanadassa
* Chester, kaupunki Illinoisissa Yhdysvalloissa.
* Chester, kaupunki Kaliforniassa Yhdysvalloissa
* Chester, kaupunki Connecticutissa Yhdysvalloissa
* Chester, kaupunki Marylandissa Yhdysvalloissa
* Chester, kaupunki Massachusettsissa Yhdysvalloissa
* Chester, kaupunki New Hampshiressa Yhdysvalloissa
* Chester, kaupunki New Yorkissa Yhdysvalloissa
* Chester, kaupunki Etelä-Carolinassa Yhdysvalloissa
* Chester, kaupunki Vermontissa Yhdysvalloissa
* Chester, kaupunki Virginiassa Yhdysvalloissa
* Chester, kaupunki Länsi-Virginiassa Yhdysvalloissa
* Chester, kaupunki New Jerseyssä Virginiassa Yhdysvalloissa
* Chester, kaupunki Pennsylvaniassa Yhdysvalloissa.

;Henkilöitä:
* Charles Chester (s. 1888), englantilainen Suomeen muuttanut insinööri ja äänilevyjen maahantuoja
* Craig Chester (s. 1965), yhdysvaltalainen näyttelijä, elokuvaohjaaja ja -käsikirjoittaja
* James Chester (s. 1989), walesiläinen jalkapalloilija
* Nick Chester (s. 1988), brittiläinen insinööri ja Formula 1 -tallien tekninen johtaja

;Muita merkityksiä:
* Chester, englantilainen juusto
* Chester, yhdysvaltalainen siamilaiskissa, joka on merkitty tekijäksi fysiikka-aiheisiin tieteellisiin artikkeleihin salanimellä F. D. C. Willard

;Britannian kuninkaallinen laivasto
* HMS Chester (1691), 48-tykkinen neljännen luokan alus
* HMS Chester (1708), 50-tykkinen neljännen luokan alus
* HMS Chester (1743), 50-tykkinen neljännen luokan alus
* HMS Chester (1915), Town-luokan risteilijä

## Katso myös
* Chesterin piirikunta, (Chester County) usean piirikunnan nimi Yhdysvalloissa (täsmennyssivu)
* West Chester, täsmennyssivu
Gloria (lehti)

**Gloria** on vuonna 1987 perustettu ylellisyyteen suuntautunut naistenlehti, joka ilmestyy kerran kuussa. *Gloria*-lehtiperheeseen kuuluvat *Glorian* lisäksi *[[Glorian Koti]]* ja *[[Glorian Ruoka & Viini]]*.  

## Historia
Näyttävyydestä ja nautinnoista kertova lehti tuntui perustamisaikanaan Suomessa monista jopa julkealta, ja tulokasta ennustettiin lyhytikäiseksi. Lehti kuitenkin selvisi myös 1990-luvun alun laman läpi ja laajeni lehtiryppääksi.

Sanoma myi lehtiperheeseen kuuluneen ''Glorian Antiikin'' kesäkuussa 2014 Fokus Medialle.

## Päätoimittajat
Lehden päätoimittajana toimi vuoden 2010 alkuun asti Riitta Lindegren. Häntä seurasi tehtävässä Sami Sykkö. Sykkö lähti Sanomalta marraskuussa 2011, jolloin hänen tilalleen päätoimittajaksi tuli Minna Juti. Juti irtisanoutui helmikuussa 2015, ja tehtävää hoiti Elina Koivula kunnes elokuussa 2015 tehtävään astui Saila-Mari Kohtala. Elokuusta 2022 alkaen päätoimittajana on ollut Kristiina Raitala.

*Glorian Kodin* päätoimittaja oli Kari-Otso Nevaluoma vuodesta 2012 alkaen. Elokuusta 2022 tehtävää on hoitanut Venla Ruoppila. *Glorian Ruoka & Viinin* päätoimittaja on Sanna Maskulin.

## Yhteistyö mainostajien kanssa
Joulukuussa 2012 Yle Uutisten toimittaja Sanna Ukkola kirjoitti *Gloria*-lehden ja kosmetiikkayritys L’Oréalin yhteistyöstä. Hän kiinnitti huomiota, miten marraskuun 2012 *Gloria*-lehden välissä jaettiin aikakauslehden näköinen *Kaunis Gloria*, jonka kaikki ilmoitukset ja valtaosa jutuista käsittelivät L’Oréalin tuotteita tai yritykseen kytköksissä olevia muotisuunnittelijoita. Myös itse lehden pääkirjoitus oli otsikoitu L’Oréalin iskulausetta mukaillen ”Olen sen arvoinen”, ja pääkirjoituksen vieressä oli L’Oréalin ilmoitus. Julkisen sanan neuvosto antoi tämän takia *Glorialle* langettavan päätöksen tekstimainonnasta.

## Lähteet

## Aiheesta muualla
* Glorian kotisivut.
* Glorian alkuaikojen tv-mainos Mainosmuseo-sivustolla
Suursarjan kausi 1940

**Vuoden 1940 [[Pesäpallon Suursarja]]** oli 19. SM-sarjakausi. Enson Kisailijat ja Viipurin Kisa-Veikot joutuivat luopumaan sarjasta kotikenttiensä jäätyä miehitetylle alueelle. Myös Tampereen Poliisi-Urheilijat jäivät pois sarjasta kärsittyään Talvisodassa sen verran kovia menetyksiä, etteivät katsoneet osanottoa mahdolliseksi. Esimerkiksi joukkueen 8-kertainen Itä-Länsi-pelaaja (ainoa laatuaan) Jaakko Aalto oli kaatunut taisteluissa.

Joukkueet yhdistettiin yhteen lohkoon ja sarja pelattiin yksinkertaisena. Kuusankosken Veto voitti kolmannen mestaruutensa.

Lisämielenkiintoa otteluihin toi Veikkaus, jonka kupongeilla pesäpallo-otteluita nähtiin säännöllisesti jalkapallon ohessa. 

## Suursarja

Sarjasta putosi Kouvola ja sen tilalle nousi Välisarjan voittaja, Hämeenlinnan Pallokerho. Kevätkarsintojen (1941) jälkeen myös Etelä-Saimaan Kisa sai paikan Suursarjassa, samoin kuin Puna-Mustat, Helsinkiin syntynyt karjalaisseura, joka peri Viipurin Kisa-Veikkojen ja Enson Kisailijoiden vapaaksi jättämän paikan.

## Mestarijoukkue

* Kalevi Markkanen
* Osmo Leino
* Olavi Inkeroinen
* Leo Hannula
* Unto Liukkonen
* Eero Häkkinen
* Ahti Hakalainen
* Erkki Alhava
* Toivo Jokinen
* Lasse Nyman
* Eino Jokinen
* Onni Hannula
* Erkki Aranko
* Paavo Kasari
* Aimo Inkeroinen

## Lähteet

* http://www.pesis.fi/@Bin/352395/msu1940.txt 
* http://kotisivukone.fi/files/vessix.kotisivukone.com/Pesis/1940/img_2684.jpg
* http://www.mrasilainen.com/
*http://www.mrasilainen.com/Koosteet/1940-1944_s.pdf
Sini-Maaria Simonen

**Sini-Maaria Simonen** (s. 22. tammikuuta 1986 Helsinki) on suomalainen viulutaiteilija.

Sini Simonen aloitti viulunsoiton neljävuotiaana Länsi-Helsingin musiikkiopistossa. Simonen opiskeli Sibelius-Akatemiassa, Hannoverin musiikkikorkeakoulussa opettajanaan Lara Lev ja Baselin musiikkikorkeakoulussa opettajanaan Rainer Schmidt. Simonen soittaa italialaisen Giovanni Battista (Johannes Baptista) Guadagninin tekemää viulua vuodelta 1760.

Sini Simonen kuuluu sukupolvensa menestyneimpiin suomalaisiin viulisteihin. Hän on lontoolaisen Castalian String Quartet -jousikvartetin ensiviulisti , tanskalaisen Esbjerg Ensemble -kamariyhtyeen viulisti sekä sveitsiläisen Calvino -pianotrion viulisti.

Simonen on konsertoinut solistina ja kamarimuusikkona maailmanlaajuisesti. Hän on esiintynyt useimpien suomalaisten ja lukuisien keskieurooppalaisten sinfoniaorkesterien solistina.

Vuonna 2005 Simonen eteni ainoana suomalaisena Jean Sibelius -viulukilpailun finaaliin. Vuonna 2008 hän voitti toisen palkinnon Carl Flesch -viulukilpailussa Unkarissa sekä ensimmäisen palkinnon Cremonan sooloviulukilpailussa Italiassa. Vuonna 2009 Simonen voitti toisen palkinnon Rodolfo Lipizer -kilpailussa Italiassa. Kamarimuusikkona hän on voittanut Lyonin kansainvälisen kvartettikilpailun, Johannes Brahms -kilpailun Puolassa ja Citta di Pinerolo -kilpailun Italiassa.

## Lähteet
Aikautus

**Aikautuksella** on sotilaallisessa mielessä kaksi eri merkitystä. Se tarkoittaa yhtäältä aikasytyttimellä varustetun ampumatarvikkeen, kuten tykinkranaatin, lentoajan mukaan määritettyä lukemaa, joka määrää aikasytyttimen toimintahetken. Toisaalta aikautus on myös aikasytyttimiä käyttäen tapahtuvassa ammunnassa edellytetty ampuma-arvo, jonka perusteella aikasytyttimet asetetaan toimimaan käsketyllä etäisyydellä.
Suursarjan kausi 1939

**[[Pesäpallon Suursarja]] 1939** oli 18. SM-sarjan kausi. Nousijajoukkueiden välisessä finaalissa Haminan Palloilijat voitti mestaruuden. Kolmas nousija, Tampere, jakoi kolmannen sijan Kuusankosken kanssa, joten vallanvaihdos oli täydellinen. Hallitseva mestari HPL säilyi vaivoin sarjassa.

## Suursarja

### Itälohko

### Länsilohko

Sarjasta putosivat Myllykoski, Kotka, Kerava ja Pallo-Toverit. Riihimäen Pallonlyöjät (Välisarjan mestari), Jyväskylän Kiri, Kouvolan Pallonlyöjät ja Vimpelin suojeluskunta nousivat tilalle.

## Loppuottelu

## Mestarijoukkue

* Eero Salisma
* Heikki Korttila
* Olavi Paavola
* Mauri Mäkelä
* Onni Paavola
* Oiva Paavola
* Sakari Mäkelä
* Lauri Toikka
* Olli Saressalo
* Martti Tilli
* Tuure Salokangas

## Hopeajoukkue

* Matti Rauko
* Paavo Rekula
* E. Ylätalo
* Mikko Pennanen
* Osmo Uotila
* Ilmari Saunamäki
* Uolevi Korkeamäki
* Jussi Kallio
* Kauko Salo
* Kai Kotikoski
* Pentti Kämäräinen
* Matti Pennanen
* Mauri Kallio

## Lähteet

* http://kotisivukone.fi/files/vessix.kotisivukone.com/Pesis/1939/1.loppuottelu.jpg
* http://www.pesis.fi/@Bin/352408/msu1939.txt 
* http://www.mrasilainen.com/sarjat/1939/1939_j.htm
The Last Day Before the First

**The Last Day Before the First** on Bloodpitin kolmas studioalbumi, joka julkaistiin 13. toukokuuta 2009.

Albumilta ei ole julkaistu singlejä, mutta Skeleton Crew -elokuvassa kuultavaan kappaleeseen "For You to Be Safe" on tehty musiikkivideo.

## Tuotantotiedot

Albumi on äänitetty Deerhouse studioilla ja Pekan studiolla joulukuusta 2008 maaliskuuhun 2009. Levyn on tuottanut ja äänittänyt Lauri Koski. Koski on myös miksannut albumin, lukuun ottamatta kappaletta "For You to Be Safe", jonka on miksannut Mikko Raita. Levyn on miksannut Svante Forsbäck.

Albumilla esiintyvät Bloodpitin jäsenet: Antti Ravín (laulu), Paavo Pekkonen (kitara), Petri "Pietu" Hiltunen (kitara), Aleksi Keränen (basso) ja Alarik Valamo (rummut). Levyllä esiintyvät vierailijoina myös Lauri Koski, Eero Pekkonen, Jarkko Hassinen ja Toni Suominen.

Albumin kappaleet ovat Bloodpitin jäsenten säveltämiä. Ravín on sanoittanut kappaleet, paitsi kappaleen "Ode for the Killswitch", jonka hän on sanoittanut yhdessä Pekkosen kanssa. Kappaleet on sovittanut Bloodpit yhdessä tuottaja Kosken kanssa.

Levy on julkaistu Backstage Alliance -levymerkille.

## Kappaleet

# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Nyt.fi: 
* Rumba: *suopea*
* Soundi: 

## Lähteet
Giacomo Matteotti

**Giacomo Matteotti** (22. toukokuuta 1885 Fratta Polesine – 10. kesäkuuta 1924 Rooma) oli italialainen sosialisti ja fasistien ankara arvostelija. Fasistit murhasivat hänet kesällä 1924, minkä jälkeinen kriisi merkitsi käännekohtaa Italian fasismin historiassa. 

## Elämä ja ura
### Koulutus ja poliittinen ura
Matteotti valmistui Bolognan yliopistosta, missä hän oli opiskellut oikeustiedettä. Hänet valittiin Italian edustajainhuoneeseen vuosina 1919, 1921 sekä 1924, ja hän nousi puolueensa pääsihteeriksi.

### Murha
Samoihin aikoihin kuin Matteotti oli edustajainhuoneen jäsenenä, Italian diktaattoriksi vastikään päässyt Benito Mussolini suoritti terrori-iskuja vasemmistolaisia vastaan. Matteotti puhui 30. toukokuuta 1924 Italian parlamentin edessä ja väitti, että Italian fasistit olisivat huijanneet vuoden 1924 vaalivoitossansa. Kaksi viikkoa myöhemmin, 10. kesäkuuta 1924, Matteotti katosi, ja löytyi 18. elokuuta haudattuna Rooman ulkopuolelta. Kuusi *[[squadristi]]a* oli kaapannut, murhannut ja kiireesti haudannut hänet Riano Flaminion lähelle. Matteottin murha aiheutti laajan kohun ja opposition lähdön edustajainhuoneesta.

Mussolini hämmentyi kansansuosionsa menettämisestä, ja päätti 3. tammikuuta 1925 ottaa Kansallisen fasistipuolueen johtajana vastuun murhasta, tosin hänen osuuttaan murhaan ei kuitenkaan olla koskaan näytetty toteen. Mussolini uhmasi oppositiota nostamaan syytteen häntä vastaan, mitä ei kuitenkaan uskallettu tehdä. 

Matteottin murha merkitsi käännekohtaa fasistisessa Italiassa, sillä sen jälkeen Mussolini lakkasi tekemästä yhteistyötä parlamentin kanssa ja loi Italiasta totalitaristisen valtion, muun muassa vaimentaen opposition lehdistön, poissulkien ei-fasistiset ministerit sekä perustaen salaisen poliisin.

Matteottin murhasta epäillyt kuusi henkilöä alun perin vapautettiin. Vasta toisen maailmansodan jälkeen kolme yhä elossa ollutta surmaajaa sai kolmenkymmenen vuoden vankeustuomiot.

## Lähteet

## Aiheesta muualla
Barloworld Scientific

**Barloworld Scientific** on Britannian suurin laboratoriotuotteiden valmistaja. Vuonna 2007 yrityksen osti Nova Capital oy. Yrityksen valmistamia tuotteita myydään myös suomessa esimerkiksi sairaaloille.
Yritys käyttää myös nimiä Bibby Sterilin ja Bibby Scientific.

## Lähteet
http://www.bibby-scientific.com/internet/content.nsf/framesetter/TMAY5BQDST?OpenDocument  
http://www.nova-cap.com/index.html 

## Aiheesta muualla

* Bibby Sterilin 
* Bibby Scientific
UFO (täsmennyssivu)

**UFO** voi tarkoittaa:

* ufo, tunnistamaton lentävä esine
* UFO, brittiläinen rockyhtye
* *[[UFO (televisiosarja)|UFO]]*, vuosien 1970&ndash;1971 brittiläinen tieteissarja
* **', vuoden 1994 videopeli
* ''[[UFO (pelisarja)|UFO]]'', ALTAR interactiven pelisarja
* **', vuoden 2007 videopeli
Tetryyli

**Tetryyli** eli **trinitrofenyylimetyylinitramiini** on TNT:n sukuinen räjähdysaine. Tetryyliä valmistetaan käsittelemällä dimetyylianiliinia rikkihapolla ja sen jälkeen nitraamalla se typpihapolla. Myös eräistä muista aniliinin johdannaisista saadaan nitraamalla tetryyliä.. Tetryylin ominaisuuksiin kuuluu: iskuherkkyys, lievä hygroskooppisuus, kemiallinen vakaus, myrkyllisyys ja valukelvottomuus. Tetryyliä käytettiin erityisesti toisen maailmansodan aikana räjäyttimissä ja nalleissa sellaisenaan, sekä TNT:hen seostettuna torpedojen ja merimiinojen täytteenä. Yhdistettä voidaan käyttää myös pH-indikaattorina. Sen väri muuttuu värittömästä punaisiksi pH-alueella 10,8–13.

Tetryylin kemiallinen kaava on C7H5N5O8 ja  rakennekaava (NO2)3C6H2N(CH3)NO2. Tetryyli on normaaliolosuhteissa hajuton ja väritön tai keltainen kiteinen aine, joka ei liukene veteen. Tetryylin moolimassa on 287.15&nbsp;g/mol, sulamispiste 130&nbsp;°C, suhteellinen tiheys 1.57&nbsp;g/cm3 (vesi = 1,0&nbsp;g/cm3) ja CAS-numero 479-45-8. Tetryyli räjähtää ilmassa 187&nbsp;°C:ssa.

## Lähteet

## Aiheesta muualla

* Landolt-Börnstein 
* PubChem
Rouva presidentti (televisiosarja)

**Rouva presidentti** (*Commander in Chief*) on yhdysvaltalainen draamasarja, jota ABC esitti 2005&ndash;2006. Sarjan pääosassa oli Geena Davis, jonka esittämästä varapresidentti Mackenzie Allenista tulee Yhdysvaltain ensimmäinen naispresidentti edellisen viranhaltijan kuoltua. Davis palkittiin roolistaan Golden Globella vuonna 2006. Myös Donald Sutherland oli ehdokkaana samana vuonna.

## Roolit

## Lähteet
Creation (vuoden 2009 elokuva)

**Creation** on Jon Amielin ohjaama ja vuonna 2009 ilmestynyt brittiläinen elämäkertaelokuva, joka kertoo Charles Darwinista. Sen pääosia esittävät tosielämän aviopari Paul Bettany ja Jennifer Connelly Charles ja Emma Darwinina. John Collee laati elokuvan käsikirjoituksen Randal Keynesin Darwin-elämäkerran *Annie’s Box* pohjalta. *Creationin* maailmanensi-ilta oli 10. syyskuuta 2009 Toronton elokuvajuhlilla, missä se valittiin avajaisillan gaalanäytöksen elokuvaksi. Ei-kanadalainen elokuva ei ollut saanut kyseistä kunniaa sitten vuoden 1996.

Syyskuussa 2009 tuottaja Jeremy Thomas kertoi elokuvan saaneen levityssopimuksia ympäri maailmaa, mutta ei Yhdysvalloissa. Hänen mukaansa uskonto sanelee Yhdysvalloissa elämää yhä, lukuun ottamatta New Yorkia ja Los Angelesia.

## Lähteet
Heino Sings for you

**Heino Sings for you** on saksalaisen laulajan Heinon studio-albumi vuodelta 1973.

## Kappaleet
# Edelweiß  
# Salome  
# Tom Dooley  
# Uns scheint der Mond so hell  
# Das Kufsteinlied  
# Heut noch sind wir hier zu Haus  
# Schneewalzer  
# Tampico  
# Rosamunde  
# Wandern, ach wandern  
# Am Brunnen vor dem Tore  
# Das Wandern ist des Müllers Lust  
# Das einsame Glöcklein  
# Das Polenmädchen 
 
## Lähteet
* Heinon virallinen diskografia
Nivernais

**Nivernais** on Ranskan historiallinen maakunta, joka sijaitsee Neversin kaupungin ympärillä, Nièvren departementissa.

Ankaran ilmaston ja karun maaperän vuoksi alue on hyvin metsäistä. Aluetta halkoo Nivernais'n kanava.

## Lähteet
* Chamber's Encyclopedia, osa 10, s. 50
Nivernais’n kanava

**Nivernais’n kanava** [] () yhdistää Loiren jokialueen Seinen jokialueeseen. Kanava kulkee pohjois-etelä-suunnassa Yonne-joen suuntaisesti, ja sen pituus on noin 180 km. Siinä on 110 sulkua. 

Kanavaa alettiin rakentaa 1784 puun uittoa varten Ranskan suuri vallankumous kuitenkin keskeytti rakennustyöt. Niitä jatkettiin vasta 1820-luvulla. Siitä tuli kuitenkin käytetty kulkuväylä, joka edisti Nievren departementin taloudellista kehitystä. Rautatateiden kehityksen myötä kanavan merkitys alkoi 1800-luvulla vähentyä, ja nykyisin sitä käytetään yksinomaan huviveneilyyn.

Kanava on saanut nimensä Ranskan historiallisen maakunnan Nivernais’n mukaan.

## Lähteet

## Aiheesta muualla
Heino 1973 – Seine großen Erfolge

**Heino 1973 – Seine großen Erfolge** on saksalaisen laulajan Heinon studio-albumi vuodelta 1973.

## Kappaleet
# Blau blüht der Enzian  
# Viva Espana  
# Teure Heimat  
# Hoch auf dem gelben Wagen  
# Das Lieben bringt groß Freud’
# Die Schlange von Loch Ness  
# La Montanara  
# Irgendwann sind alle gleich  
# Carneval in Rio  
# La Paloma  
# Heino, sein beliebtes Potp. aus der TV-Starparade  
# So ein Tag, so wunderschön wie heute 
 
## Lähteet
* Heinon virallinen diskografia
Alppisinappiperhonen

**Alppisinappiperhonen** (*Pieris callidice*) on kaaliperhosten heimoon kuuluva keskikokoinen päiväperhonen. Lajista on kuvattu useita alalajeja. Pohjois-Amerikassa esiintyvää lajia *[[Pontia occidentalis]]* on pidetty myös alppisinappiperhosen alalajina.

## Levinneisyys

Alppisinappiperhonen esiintyy vuoristoissa Alpeilla, Pyreneillä, Vähässä-Aasiassa, Uralilla, Himalajalla, Tiibetissä ja Mongoliassa. Suomessa laji on tavattu yhden kerran vaeltaneena yksilönä Utsjoen Karigasniemeltä.

## Koko ja ulkonäkö

Alppisinappiperhosen etusiiven pituus on 21–26&nbsp;mm. Siipien yläpuolen pohjaväri on valkoinen. Nimialalajilla koiraan etusiiven yläpuolen mustat kirjaukset ovat niukkoja ja takasiiven yläpuolella ei ole kirjauksia. Naaraalla on siipien yläpuolella laajempia mustia kirjauksia kuin koiraalla. Takasiiven alapuolen pohjaväri on yleensä keltainen ja siipisuonet voimakkaasti vihertävänharmaan kehnän peitossa.

## Elinympäristö

Alppisinappiperhosen elinympäristöä ovat kivikkoiset vuoristoniityt yli 1&nbsp;500 metrin korkeudessa.

## Lentoaika ja elintavat

Lentoaika on Euroopassa kesäkuun lopulta elokuuhun yhtenä sukupolvena. Laji talvehtii kotelona.

## Ravintokasvi

Toukan ravintokasveja ovat ukonnauriit (*Erysimum*), esimerkiksi *[[Erysimum pumilum]]*, litukat (*Cardamine*), pernaruohot (*Sisymbrium*) ja resedat (*Reseda*), esimerkiksi *[[Reseda glauca]]*.

## Lähteet

*Suomen Perhoset: Vuorisinappiperhonen
*
*